[{"text_idx": "#000000", "text": "Advice and information for key life moments"}, {"text_idx": "#000001", "text": "We're here to support your business, from start-up to sale"}, {"text_idx": "#000003", "text": "Mae \u2018technoleg ariannol\u2019, neu fintech, yn derm ymbare\u0301l sy\u2019n cyfeirio at integreiddio a defnyddio technoleg mewn busnes i wella neu awtomeiddio\u2019r broses o ddarparu a defnyddio gwasanaethau ariannol a chynhyrchion ariannol."}, {"text_idx": "#000004", "text": "Gellir meddwl am Fintech fel ffordd o ddifateroli credyd neu arian. Mae cyfriflyfrau, cardiau credyd, pwyntiau arian parod, trosglwyddiadau arian rhwng cyfrifon banc, PayPal a thaliadau Apple Pay i gyd yn fathau o fintech ar waith."}, {"text_idx": "#000005", "text": "Nod fintech yw darparu protocolau diogelwch gwell ar gyfer gwasanaethau ariannol a gwneud y gwasanaethau hyn yn fwy cynhwysol, hyblyg, hygyrch a llai costus."}, {"text_idx": "#000006", "text": "Mae Fintech yn dod yn fwyfwy pwysig yn yr economi byd-eang, o apiau symudol sylfaenol i dechnoleg uwch fel blockchain, VR neu AI. Mae gwasanaethau ariannol yn cael eu defnyddio a\u2019u cwblhau fwyfwy ar-lein gan ffonau symudol, oriorau a dyfeisiau clyfar eraill."}, {"text_idx": "#000007", "text": "Mae llawer o dechnolegau\u2019n chwyldroi\u2019r sector ariannol, gan gynnwys:"}, {"text_idx": "#000008", "text": "AI a Dysgu Peiriannau (ML) \u2013 gwneud penderfyniadau awtomataidd mewn masnachu a dadansoddi ariannol, atal twyll a bots sgwrsio uwch\nCryptocurrency \u2013 arian cyfred digidol datganoledig sy\u2019n defnyddio amgryptio i gynhyrchu unedau arian cyfred a dilysu trafodion sy\u2019n annibynnol ar fanc neu lywodraeth ganolog\nBlockchain \u2013 symleiddio a chyflymu taliadau a\u2019u gwneud yn llai costus drwy dorri\u2019r \u2018middlemen\u2019 allan\nRhyngwynebau Rhaglennu Apiau (APIs) \u2013 meddalwedd sy\u2019n caniata\u0301u i ddau ap siarad a\u0302\u2019i gilydd"}, {"text_idx": "#000009", "text": "Technoleg a ddefnyddir gan gwmni\u0308au cyfreithiol"}, {"text_idx": "#000010", "text": "Mae gwahanol dechnolegau wedi bod o gwmpas ers y chwyldro diwydiannol cyntaf, gan lunio\u2019r ffordd rydym yn byw ac yn gweithio. Yr unig wahaniaeth heddiw yw bod tarfu a achosir gan dechnoleg a rhai ffactorau eraill, gan gynnwys y pandemig, yn digwydd yn llawer cyflymach, heb adael unrhyw amser i baratoi ar eu cyfer ac addasu iddynt."}, {"text_idx": "#000011", "text": "Gan ein bod yn dod yn frodorion digidol, yn gyfarwydd a\u0302 manteision arbed amser datblygu technoleg, mae\u2019r pwysau\u2019n cynyddu ar gwmni\u0308au\u2019r gyfraith i wella\u2019r gwasanaethau y maent yn eu darparu i\u2019w cleientiaid."}, {"text_idx": "#000012", "text": "Fel y sector ariannol, dechreuodd arloesi gyda gwelliannau i\u2019r system cefn swyddfa, gan gynnwys cyfrifiadura cwmwl, arddywediad digidol, cymwysiadau rheoli dogfennau a llawer mwy, ynghyd a\u0302 gweithio hyblyg neu o bell. Heddiw mae\u2019r gwelliannau hyn wedi esblygu, ac mae cwmni\u0308au\u2019r gyfraith wedi dod yn fwy effeithiol wrth ddefnyddio technolegau sy\u2019n symleiddio eu hymgysylltiad a\u0302 chleientiaid hefyd, megis:"}, {"text_idx": "#000013", "text": "Pyrth cleientiaid \u2013 gwella gwiriadau ar gyflwyno cleientiaid a chydymffurfiaeth reoleiddiol, cyfathrebu diogel gyda chleientiaid, rhannu dogfennau, bilio a thaliadau\nCreu contract ar-lein yn seiliedig ar fewnbwn gwybodaeth cleientiaid\nDefnyddio bots sgwrsio ar gyfer ymgysylltu\u2019n uniongyrchol a\u0302 chyfreithwyr yn o\u0302l y galw"}, {"text_idx": "#000014", "text": "Fodd bynnag, mae rhai cwmni\u0308au cyfreithiol wedi cydnabod bod arloesi sy\u2019n cael ei bweru gan dechnoleg yn gyfle i gynyddu mynediad at wasanaethau cyfreithiol, drwy eu gwneud yn fwy fforddiadwy, tra\u2019n cynnal safonau uchel."}, {"text_idx": "#000015", "text": "Mewn hinsawdd lle mae disgwyliadau cleientiaid i gyflawni mwy am lai, daeth y rhan fwyaf o gwmni\u0308au cyfreithiol yn agored i ffyrdd newydd o weithio a gweithredu prosesau a thechnoleg newydd."}, {"text_idx": "#000016", "text": "Mae cyfle enfawr yn awr i ddarparu cyngor cyfreithiol ar weithgareddau sy\u2019n sail i dechnoleg ddigidol (er enghraifft: NFTs, cryptocurrencies, blockchain) a fintech ei hun. Mae cyngor rheoleiddio gwasanaethau ariannol yn chwarae rhan bwysig iawn yn y farchnad."}, {"text_idx": "#000017", "text": "Gyda\u2019r cynnydd cyflym yn y dechnoleg, mae pryderon cynyddol am ddealltwriaeth cwmni\u0308au cyfreithiol o\u2019r diwydiant a\u2019u gallu i fodloni gofynion cleientiaid."}, {"text_idx": "#000018", "text": "Mae cyfranogiad presennol y proffesiwn cyfreithiol yn y sector fintech yn cynnwys y meysydd:"}, {"text_idx": "#000021", "text": "Mae gwerth NFTs ar gyfer celf a cherddoriaeth wedi cynyddu\u2019n gyflym yn ystod yr ychydig flynyddoedd diwethaf, gan fod y galw am brynu a gwerthu NFTs yn cynyddu."}, {"text_idx": "#000022", "text": "Mae rhai o\u2019r goblygiadau cyfreithiol mewn cysylltiad a\u0302\u2019r gweithgareddau masnachol cynyddol o amgylch NFTs yn cynnwys:"}, {"text_idx": "#000024", "text": "Gan fod diddordeb mewn technoleg a\u2019r hyn y gall technoleg ei wneud yn tyfu, mae cwmni\u0308au\u2019n dibynnu\u2019n drwm ar ddealltwriaeth o fframwaith rheoleiddio a chyfreithiol. Yma, mae gan gyfreithwyr sefyllfa unigryw i ddarparu ystod lawn o wasanaethau cyfreithiol i\u2019w cleientiaid."}, {"text_idx": "#000025", "text": "Fodd bynnag, mae\u2019n anochel y bydd technoleg sy\u2019n esblygu yn:"}, {"text_idx": "#000027", "text": "Y fframwaith deddfwriaethol presennol, egwyddorion sylfaenol a chyfraith gyffredin yw unig offerynnau cwmni\u0308au i ddelio ag ehangu technoleg yn gyflym."}, {"text_idx": "#000029", "text": "Ana Kocmut-Saunders is a Cardiff solicitor, specialising in commercial law."}, {"text_idx": "#000031", "text": "What is the future of the office?"}, {"text_idx": "#000032", "text": "Human Resources from Eagle HR"}]